ທ່ານ ແຄຣີ ວາງແຜນ ຈັດການເຈລະຈາ ຫຼາຍຝ່າຍ ກ່ຽວກັບ ໄລຍະຂ້າມຜ່ານ ຂອງຊີເຣຍ
ທ່ານ ແຄຣີ ວາງແຜນວ່າຈະພົບປະກັບ ບັນດາຜູ້ນຳ ຈາກຣັດເຊຍ, ເທີກີ, ຊາອຸດີ ອາຣາເບຍ ແລະ ຈໍແດນ ໃນສັບປະດາໜ້າ.
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ກ່າວ ໃນວັນຈັນມື້ນີ້ ວ່າ ທ່ານຈະພົບປະກັບ ບັນດາຜູ້ນຳຣັດເຊຍ ເທີກີ ຊາອຸດີ ອາເຣເບຍ ແລະ ຈໍແດນ ໃນສັບປະດານີ້ ເພື່ອປຶກສາຫາລື ຫາທາງເລືອກ ສຳຫລັບ ການເລີ້ມຄືນ ຂະບວນການ ທີ່ຈະນຳມາ ຊຶ່ງຂໍ້ແກ້ໄຂທາງດ້ານການເມືອງ ຂອງສະຖານະການໃນຊີເຣຍ ທ່ານ Kerry ໄດ້ກ່າວ ໃນລະຫວ່າງ ການເດີນທາງຢ້ຽມຢາມ ປະເທດສະເປນ ວ່າ ສະຫະລັດຢາກລີກລ່ຽງ  ຕໍ່ຊີເຣຍ ແລະ ວ່າ ທ່ານກຳລັງຈະເຂົ້າຮ່ວມການ ເຈລະຈາ ດ້ວຍຄວາມຄາດຫວັງ ວ່າ ທຸກໆຝ່າຍ ຈະພະຍາຍາມ ເຂົ້າໃຈໃຫ້ດີຂຶ້ນອີກ ວ່າ ມີທາງເລືອກອັນໃດ ແລະ ຈະດຳເນີນ ການໄດ້ ໃນວິທີໃດ ທ່ານ Kerry ເວົ້າວ່າ ຣັດເຊຍ ໄດ້ດຳເນີນການ ໂຈມຕີທາງອາກາດ ເປັນເວລາ 3 ອາທິດແລ້ວ ໃນການສະໜັບ ສະໜູນ ກອງທະຫານຊີເຣຍ ຊຶ່ງເປັນສ່ວນນຶ່ງຂອງການຕໍ່ສູ້ ທີ່ໄດ້ດຶງດູດການຕຳໜິຕິຕຽນ ຢ່າງໜັກ ຈາກສະຫະລັດ ແລະ ປະເທດອື່ນໆ ທີ່ກ່າວວ່າ ກອງກຳລັງຣັດເຊຍ ໄດ້ໂຈມຕີ ເປົ້າໝາຍ ພວກຕໍ່ຕ້ານລັດຖະບານຊີເຣຍ ສ່ວນໃຫຍ່ ແລະ ບໍ່ແມ່ນພວກຫົວຮຸນແຮງ ລັດອິສລາມ ທ່ານ Kerry ກ່າວວ່າ ຖ້າຣັດເຊຍ ຢູ່ນະທີ່ນັ້ນ ພຽງແຕ່ ເພື່ອ ປະທານາທິບໍດີ ຊີເຣຍ ທ່ານ Bshar al-Assad ເທົ່ານັ້ນ ແລ້ວກໍແມ່ນວ່າພວກເຂົາເຈົ້າ ພຽງແຕ່ຈະດຶງດູດພວກ ຫົວຮຸນແຮງ ໃຫ້ຕໍ່ສູ້ຫຼາຍຂຶ້ນຕື່ມ ທ່ານ Kerry ເວົ້າອີກວ່າ